સમસ્ત વાળંદ સમાજ દ્વારા આગામી તા.12ને શનિવારના સંત શિરોમણી પુ.સેન મહારાજની 718મી જન્મજયંતિની ભારે ઉત્સાહ ઉમંગ સાથે ઉજવણી કરાશે. શહેરનાં ભરતનગર મંગલમ હોલ ખાતેથી સાંજે 4 વાગે શોભાયાત્રા ડી.જે. સાઉન્ડનાં તાબે વાજતે-ગાજતે નીકળી સેન મહારાજ ચોક ખાતે આવશે. શોભાયાત્રામાં સમાજના આગેવાનો હેમરાજભાઇ પાડલીયા (ગાંધીનગર) દિલીપભાઇ વાધેલા (સુરત) સહિતના હજારો જ્ઞાતિના લોકો જોડાશે આ શોભાયાત્રામાં સમસ્ત વાળંદ જ્ઞાતિજનોને ઉમટી પડવા જાહેર નિમંત્રણ પાઠવાયું છે સેન મહારાજ ચોક ખાતે સાંજે મહાઆરતી યોજાશે તેમ વિપુલ હિરાણીની યાદીમાં જણાવાયું છે.